KOMENTE TË PËRGJITHSHME

                  Mbi raportin e monitorimit të Ministrisë së Bujqësisë dhe Zhvillimit Rural 
për 12 mujorin e vitit 2019
1. Karakteristikat kryesore të shpenzimeve
Ministria e Bujqësisë dhe Zhvillimit Rural, për vitin 2019, administroi dhe menaxhoi fondet publike sipas shtatë programeve, konkretisht:

1. Programi “Planifikim, Menaxhim dhe Administrim”;
2. Programi “Siguria Ushqimore dhe Mbrojtja e Konsumatorit”;
3. Programi “Infrastruktura e Kullimit dhe Ujitjes”;
4. Programi “Zhvillimi Rural duke Mbështetur Prodhimin Bujqësor, Blegtoral, Agroindustrial dhe Marketingun”;
5. Programi “Këshillimi dhe Informacioni Bujqësor”;
6. Programi “Menaxhimi i Qëndrueshëm i Tokës Bujqësore”;
7. Programi “Mbështetja për Peshkimin”;
Në fund të 12 mujorit të vitit 2019 në lidhje me realizimin e shpenzimeve të buxhetit, krahasuar me planin me ndryshime, paraqitet si më poshtë:

	Kod. Prog.
	Programi
	% e Realizimit/Buxh. Rishikuar

	01110
	Planifikimi, Menaxhimi dhe Administrimi
	74.7

	04220
	Siguria ushqimore dhe mbrojtja e konsumatorit
	80.0

	04240
	Menaxhimi i infrastrukturës së kullimit dhe ujitjes
	100.8

	04250
	Zhvillimi Rural duke mbësht. Prodh. Bujq, Blek, Agroind dhe Market
	36.0

	04860
	Këshillimi dhe Informacioni Bujqësor
	78.1

	05470
	Menaxhimi qëndrueshëm i tokës bujqësore
	44.7

	04230
	Mbështetje për Peshkimin
	72.2

	
	TOTALI
	69.9


Ministria e Bujqësisë dhe Zhvillimit Rural për vitin 2019 ka pasur një realizim të ulët prej 69.9%. Konkretisht, sipas programeve %-ja e realizimit paraqitet: Programi “Planifikim menaxhim administrimi” në masën 74.7%; programi “Siguria ushqimore dhe mbrojtja e konsumatorit” në masën 80%; programi “Menaxhimi i infrastrukturës së kullimit dhe ujitjes” në masën 100.8%, kjo %-je i dedikohet financimit të huaj i cili ka qenë më i lartë sesa ishte parashikuar për këtë program; programi “Zhvillimi Rural duke mbësht. Prodh. Bujq, Blek, Agroind dhe Market” në masën 36%, realizim ky shumë i ulët sidomos në shpenzimet kapitale; programi “Këshillimi dhe Informacioni Bujqësor” në masën 78.1%; programi “Menaxhimi qëndrueshëm i tokës bujqësore” në masën 44.7%, dhe programi “Mbështetje për Peshkimin” në masën 72.2 %.
Sipas zërave përbërës të shpenzimeve, situata për vitin 2019 paraqitet e tillë:
	Kod. Prog
	Programi
	Shpenzime Korrente (në %)
	Shpenzime Kapitale (në %)

	01110
	Planifikimi, Menaxhimi dhe Administrimi
	90.7
	97.9

	04220
	Siguria ushqimore dhe mbrojtja e konsumatorit
	90.4
	118.2

	04240
	Menaxhimi i infrastrukturës së kullimit dhe ujitjes
	98.7
	91.2

	04250
	Zhvillimi Rural duke mbësht. Prodh. Bujq, Blek, Agroind dhe Market.
	94.7
	10.7

	04860
	Këshillimi dhe Informacioni Bujqësor
	92.2
	81.9

	05470
	Menaxhimi qëndrueshëm i tokës bujqësore
	72.4
	-

	04230
	Mbështetje për Peshkimin
	88.7
	48.4

	
	TOTALI
	93.2
	63.0


Sikurse shihet edhe nga tabela, totali i shpenzimeve korrente për vitin 2019 është realizuar në masën 93.2 %, kjo përqindje tregon për një nivel relativisht të mirë realizimi. Sipas programeve realizimet janë: në programin “Planifikim menaxhim administrimi” në masën 90.7%; në programin “Siguria ushqimore dhe mbrojtja e konsumatorit” në masën 90.4%; në programin “Menaxhimi i infrastrukturës së kullimit dhe ujitjes” në masën 98.7%; në programin “Zhvillimi Rural duke mbësht. Prodh. Bujq, Blek, Agroind dhe Market” në masën 94.7%; në programin “Këshillimi dhe Informacioni Bujqësor” në masën 92.2%; në programin “Menaxhimi qëndrueshëm i tokës bujqësore” në masën 72.4%, dhe në programin “Mbështetje për Peshkimin” në masën 88.7%. 
Përsa i përket shpenzimeve kapitale përqindja e realizimit është në përqindje të ulët prej 63%. Sipas programeve realizimet janë: në programin “Planifikim menaxhim administrimi” në masën 97.9%; në programin “Siguria ushqimore dhe mbrojtja e konsumatorit” në masën 118.2%, kjo përqindje realizimi i dedikohet planifikimit më të ulët lidhur me shpenzimet kapitale me financim të huaj për këtë program; në programin “Menaxhimi i infrastrukturës së kullimit dhe ujitjes” në masën 91.2%; në programin “Zhvillimi Rural duke mbësht. Prodh. Bujq, Blek, Agroind dhe Market” në masën 10.7%, lidhur me këtë realizim shumë të ulët, MBZHR duhet të shpjegojë arsyet konkrete pse proceduarat e tenderimit për rikonstruksionin e godinave të AZHBR-së nuk u zhvilluan përgjatë gjithë vitit 2019, si dhe arsyet/argumentat mbi ecurinë me ritme të ulta për projektin me financim të huaj; në programin “Këshillimi dhe Informacioni Bujqësor” në masën 81.9%; dhe në programin “Mbështetje për Peshkimin” në masën 48.4%.

Struktura e shpenzimeve për çdo program, sipas buxhetit me ndryshime dhe realizimit për vitin 2019, paraqitet si më poshtë:
	
	Struktura për programet
	Buxheti Fillestar
	Buxheti me ndryshime
	Fakti 2018

	Kod. Prog
	Programi
	
	
	

	01110
	Planifikimi, Menaxhimi dhe Administrimi
	4.0
	3.5
	4.2

	04220
	Siguria ushqimore dhe mbrojtja e konsumatorit
	17.6
	16.1
	20.2

	04240
	Menaxhimi i infrastrukturës së kullimit dhe ujitjes
	32.8
	38.8
	47.2

	04250
	Zhvillimi Rural duke mbësht. Prodh. Bujq, Blek, Agroind dhe Market.
	36.8
	32.2
	18.9

	04860
	Këshillimi dhe Informacioni Bujqësor
	5.1
	4.7
	5.7

	05470
	Menaxhimi qëndrueshëm i tokës bujqësore
	0.3
	0.2
	0.2

	04230
	Mbështetje për Peshkimin
	3.5
	4.4
	3.6

	
	TOTALI
	100
	100
	100


Nga sa më sipër rezulton se rreth 86.3% e totalit të shpenzimeve faktike të vitit 2019 janë përdorur në tre programe, konkretisht në programet “Siguria ushqimore, mbrojtja e konsumatorit” 20.2%, “Infrastruktura e kullimit dhe ujitjes” 47.2% dhe “Zhvillimi rural duke mbështetur prodhimin bujqësor, blegtoral, agroindustrial dhe marketingun” 18.9%.
2. Performanca dhe statusi i produkteve kryesore 
Në programin “Planifikim, Menaxhim dhe Administrim” janë parashikuar 6 produkte. Janë realizuar dhe miratuar 1562 akte ligjore dhe nënligjore nga 1652 të planifikuara; janë realizuar 288 trajnime nga 310 të planifikuara; janë audituar 16 institucione varësie nga 16 të planifikuara dhe janë kryer 9 pagesa për kuotat ndërkombëtare, ndërsa në lidhje me blerjen e pajisjeve të zyrës dhe rikonstruksione ambientesh rezulton me status e përfunduar. Në kolonën e sasisë faktike të marra në dorëzim (në aneksin nr.3) nga MBZHR është raportuar 10.8 nr. pajisjesh, nr. jo të plotë i cili nuk ka kuptim logjik përdorimi në këtë rast.
Në programin “Siguria ushqimore dhe mbrojtja e konsumatorit” janë parashikuar për vitin 2019 të zhvillohen aktivitetet mbi masat profilaktike veterinare fitosanitare, vijoj monitorimi i mbetjeve në kafshët e gjalla dhe produktet me origjinë prej tyre, monitorimi i ujërave e molusqeve bivalve, identifikimi i kafshëve dhe hedhja e të dhënave në sistemin e informacionit blegtoral dhe veterinar Ruda, luftimi i parazitëve në bujqësi dhe mbështetja e të gjithë aktiviteteve të DB-së dhe AKU-së.
Vërehet se vazhdon të mos ketë të njëjtën qasje në analizën narrative dhe në të dhënat e nxjerra në tabelën e anekseve përkatëse në të cilën janë të përcaktuara produktet dhe objektivat e programit. Njësimi i mënyrës së paraqitjes do të ndihmonte për një kontroll më të qartë lidhur me realizimin faktik të produkteve. Megjithatë janë kryer 55 000 analiza në kuadër të monitorimit të mbetjeve në kafshët e gjalla dhe molusqet bivale, janë blerë 2 501 000 matrikuj për kafshë të gjalla; janë kryer 148 000 kontrolle në ferma nga 170 000 të planifikuara, janë kryer 89 400 inspektime në fushën e sigurisë ushqimore nga 95200 të planifikuar.
Në programin “Menaxhimi i infrastrukturës së kullimit dhe ujitjes” janë parashikuar disa produkte. Ndër to përmendim ndërhyrjet në 17 objekte të mbrojtjes nga përmbytja, sidomos në segmentet më të rrezikuara në lumenjtë Buna, Vjosë, Shkumbin, Osum, Devoll, Drin i Zi, Drin i Lezhës, Kalasë dhe Kseras, si dhe në përrenjtë Draç në Kavajë dhe Zaranika në Elbasan. Këto ndërhyrje kanë mundësuar rehabilitimin/ndërtimin e rreth 33 km argjinatura mbrojtëse dhe sistemimi i rreth 9 km të shtratit të lumit Devoll në Maliq dhe përrenjve të Draçit dhe Zaranikës. Gjithashtu janë financuar 33 projekte të infrastrukturës së ujitjes, nga të cilat 5 projekte i përkasin skemave ujitëse në administrim të MBZHR, ndërsa 28 projekte të tjera skemave ujitëse në administrim të bashkive.
Për këtë program nuk janë  reflektuar komentet e dhëna në monitorimin e 4 dhe 8 mujorit të vitit 2019. Pra, në Anekset nr.3 dhe nr.4 vazhdojnë të mos jenë plotësuar kodet e produkteve por janë vendosur vetëm nr. rendor. Në Aneksin nr.5 nuk janë plotësuar komentet për ecurinë e secilit nga projektet e investimit rast pas rasti.
Në programin “Zhvillimi Rural duke Mbështetur Prodhimin Bujqësor, Blegtoral, Agroindustrial dhe Marketingun” janë parashikuar disa produkte dhe projekte. Është hartuar dhe  miratuar VKM nr.128 datë 13.03.2019 “Për përcaktimin e kritereve bazë, të sektorëve që do të mbështeten dhe të masës së përfitimit nga fondi i programit për bujqësinë dhe zhvillimin rural, për vitin 2019”. Me anë të VKM-së nr. 184, datë 4.4.2019 ju akordua një shtesë fondi prej 84 milionë lekë për pagesat e për dorëzimin e qumështit, lëndë e parë nga fermerët. Gjatë vitit 2019 kanë përfituar nga thirrja e parë të Programit IPARD 317 aplikantë, si dhe janë lidhur 73 kontrata nga të cilat 4 janë gra, gjithashtu ka përfunduar afati i aplikimeve për thirrjen e dytë. 
Në datë 17 Maj u mbyll thirrja për masat mbështetëse në bujqësi, për të cilat kanë aplikuar rreth 7553 aplikantë. Peshën më të madhe të aplikimeve e zë skema “Mbështetje për dorëzimin e qumështit lëndë e parë në pikat e grumbullimit për ferma me lopë/të imta” dhe “Për tufën bazë të matrikulluar për dele/dhi”,  përkatësisht me rreth 3157 aplikime dhe 2258 aplikantë.

Gjithashtu një numër të lartë aplikimesh ka pasur dhe për masat e mbështetjes për sektorin e ullishtarisë me rreth 1184 aplikime. Menjëherë pas mbylljes së thirrjes ka filluar procesi i verifikimit të dokumentacionit, procesi i verifikimit në terren, si dhe ka filluar disbursimi i fondeve për rreth 4009 aplikantë të shpallur fitues. Nga AZHBR është autorizuar pagesa për rreth 674 078 mijë lekë nga 711 392 mijë lekë që ka pasur në dispozicion gjatë vitit 2019 për masat mbështetëse kombëtare, pra 94.7%.

Në përfundim janë shpallur fitues rreth 571 gra aplikantë, të cilat përbëjnë rreth 14% të përfituesve.
Në programin “Këshillimi dhe Informacioni Bujqësor” janë parashikuar 14 produkte, për vitin 2019. 
Realizimi i produkteve për këtë program janë planifikuar të jenë funksionale paketa dhe karta teknologjike të prodhuara nga 5 QTTB-të, që ju vihen në dispozicion fermerëve dhe agrobizneseve dhe aplikohen prej tyre. Gjatë vitit 2019 janë vënë në dispozicion 15 teknologji/paketa teknologjike me elementë të përmirësuar. Qendrat e Transferimit të Teknologjive Bujqësore në bashkëpunim me Agjencitë Rajonale të Ekstensionit Bujqësor, gjatë vitit 2019 kanë realizuar 14 ditë trajnimi të dedikuara për gratë fermere, me synim zbutjen e pabarazisë dhe integrimin gjinor.
Për shpenzimet kapitale është realizuar ndërtimi i magazinës për ruajtjen e prodhimit në QTTB Lushnjë, për një sipërfaqe prej 180 m2., për ruajtjen e prodhimeve. Në përfundim të vitit 2019, QTTB Fushë-Krujë ka realizuar blerjen e 6 pajisjeve laboratorike. QTTB Vlorë ka realizuar blerjen e 2 agregateve bujqësore. Është realizuar rikonstruksioni i zyrës së ish-godinës së AKU-së, përshtatur në sallë mbledhjesh për AREB Tiranë si dhe ka realizuar blerjen e 55 pajisjeve për mobilimin kryesisht të sallës së mbledhjeve të rikonstruktuar, por edhe të disa zyrave të tjera.
Në programin “Menaxhimi qëndrueshëm i tokës bujqësore” janë parashikuar 2 produkte, të cilat janë realizuar detyra si: inventarizimi dhe klasifikimi i tokave bujqësore sipas përshtatshmërive të tyre, mbledhja e informacionit për përdorimin/mbulesë tokësore për vitin që është kryer regjistrimi fillestar si dhe analizimi i dinamikës së ndryshimeve në përdorimin e tokës bazuar te parcela, studimi agro-ekologjik i zonave në studim, digjitalizimi i pjesshëm i regjistrit të tokës bujqësore si dhe krijimi i sistemit të informacionit për tokën në 16 njësi administrative të qarkut Tiranë, Durrës, Lezhë dhe Shkodër. Ka përfunduar procesi i digjitalizimit të regjistrit të tokës bujqësore për 20 njësi administrative të vendit.
Në programin “Mbështetje për Peshkimin” janë parashikuar 9 produkte për vitin 2019. Politika në fushën e peshkimit synon përmirësimin e kuadrit ligjor duke e përshtatur atë me legjislacionin e BE-së, të reduktojë varfërinë dhe të përmirësojë cilësinë e jetës në komunitetet e zonave bregdetare të Shqipërisë, përmes rritjes së volumit të prodhimit, nëpërmjet forcimit të konkurrencës dhe luftës ndaj informalitetit. Ndër produktet me realizim faktik për vitin 2019 në këtë program mund të përmendim: “Kontrollet e inspektoratit të peshkimit në subjektet e peshkimit” nga 2050 inspektime të planifikuara janë realizuar 2014. 
Ka nisur ndërtimi i tregut të peshkut në Vlorë por projekti është akoma në vijimësi, ndërsa për tregun e peshkut në Shëngjin nuk ka përfunduar procesi i aktkolaudimit përfundimtar. 
Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese.                                                                              




Në mijë lekë          
[image: image1.emf]Kod. Prog Programi

Ministria Oracle Diferenc Ministria Oracle Diferenca Ministria Oracle Diferenca

01110 Planifikimi, Menaxhimi dhe Administrimi

287,532 287,532 0 4,896 4,896 0 292,428 292,428 0

04220 Siguria ushqimore dhe mbrojtja e konsumatorit

1,079,401 1,079,401 0 299,036 317,123 -18,087 1,378,437 1,396,524 -18,087

04240 Menaxhimi i infrastruktures se kullimit dhe ujitjes

683,815 683,814 0 2,609,377 2,586,530 22,847 3,293,192 3,270,345 22,847

04250 Zhvillimi Rural duke mbesht. Prodh. Bujq, Blek, Agroind dhe Market.

1,122,175 1,122,177 -2 517,708 187,701 330,007 1,639,883 1,309,877 330,006

04860 Keshillimi dhe Informacioni Bujqesor

380,218 380,218 0 16,384 16,384 0 396,602 396,602 0

05470 Menaxhimi qendrueshem i tokes bujqesore

13,396 13,396 0 0 0 0 13,396 13,396 0

04230 Mbeshtetje per Peshkimin

113,520 113,520 0 134,618 133,900 718 248,138 247,420 718

3,680,057 3,680,058 -2 3,582,019 3,246,533 335,486 7,262,076 6,926,592 335,484

Shpenzime Korente Faktike Shpenzime Kapitale Faktike Totali i Shpenzimeve Faktike

                                     



Ashtu sikurse vihet re edhe nga tabela e mësipërme, të dhënat e paraqitura nga MBZHR, nuk përputhen plotësisht me të dhënat e gjeneruara nga Sistemi Informatikë Financiar i Qeverisjes për përgatitjen e raportit të monitorimit të shpenzimeve për vitin 2019.

Shifrat e raportuara lidhur me shpenzimet kapitale me financim të huaj, nëse ka regjistrime faktike në programe të tjera dhe si rrjedhojë nuk shfaqen në programet që menaxhon aktualisht Ministria e Bujqësisë dhe zhvillimit Rural, duhet të sistemohen, pasi shumica e mospërputhjeve ndodhin për këtë arsye.
3. Informacion mbi volumin dhe madhësinë e ndryshimit të buxhetit
Për të 7 programet e kësaj ministrie situata në lidhje me ndryshimet në planifikim për vitin 2019, përfshirë këtu buxhetin fillestar, dhe buxhetin me ndryshimet e ndodhura gjatë vitit, paraqitet në tabelën e mëposhtme:

Në mijë lekë
	Programi
	Buxheti Fillestar
	Buxheti i Rishikuar
	Diferenca

	Planifikimi, Menaxhimi dhe Administrimi
	391,292
	321,842
	-69,450

	Siguria ushqimore dhe mbrojtja e konsumatorit
	1,745,338
	1,462,681
	-282,657

	Menaxhimi i infrastrukturës së kullimit dhe ujitjes
	3,245,800
	3,528,506
	282,706

	Zhvillimi Rural duke mbësht. Prodh. Bujq, Blek, Agroind dhe Market.
	3,640,932
	2,934,478
	-706,454

	Këshillimi dhe Informacioni Bujqësor
	508,000
	432,292
	-75,709

	Menaxhimi qëndrueshëm i tokës bujqësore
	30,000
	18,500
	-11,500

	Mbështetje për Peshkimin
	342,600
	404,540
	61,940

	TOTALI
	9,903,962
	9,102,839
	-801,123


Të dhënat e raportuara të buxhetit fillestar dhe me ndryshime përkojnë plotësisht me të dhënat e gjeneruara nga SIFQ. Diferencat lidhen me ndryshimet që pëson buxheti gjatë zbatimit të tij si rezultat i detajimit të fondit të veçantë për një vlerë prej 5 milionë lekë, të zbatimit të VKM-së nr. 184, datë 4.4.2019 që MBZHR ju akordua një shtesë fondi prej 84 milionë lekë për pagesat e dorëzimin e qumështit, lëndë e parë nga fermerët, si dhe të ndryshimeve me Aktin Normativ nr. 2 dhe 11 “Për disa ndryshime në ligjin 99/2018 “Për buxhetin e vitit 2019””.
4. Komente 
· Konstatojmë se raporti i monitorimit është paraqitur në përputhje me afatet e përcaktuara në udhëzimin nr. 22, datë 17.11.2016 “Për procedurat standarde të monitorimit të buxhetit, për njësitë e qeverisjes qendrore”. 

· Raporti i monitorimit, për vitin 2019 është i shoqëruar me anekset përkatëse. Lidhur me përmbajtjen e tyre:

a) Në programin “Siguria ushqimore dhe mbrojtja e konsumatorit”, vërehet se vazhdon të mos ketë të njëjtën qasje në analizën narrative dhe në të dhënat e nxjerra në tabelën e anekseve përkatëse në të cilën janë të përcaktuara produktet dhe objektivat e programit. Njësimi i mënyrës së paraqitjes do të ndihmonte për një kontroll më të qartë lidhur me realizimin faktik të produkteve.

b) Në programin “Menaxhimi i infrastrukturës së kullimit dhe ujitjes”, nuk janë  reflektuar komentet e dhëna në raportet 4 dhe 8 mujore të monitorimin për vitin 2019. Pra në Anekset nr.3 dhe nr.4 vazhdojnë të mos jenë plotësuar kodet e produkteve por janë vendosur vetëm nr. rendor. Në Aneksin nr.5 nuk janë plotësuar komentet për ecurinë e secilit nga projektet e investimit rast pas rasti.

· Plani me ndryshime i raportuar nga MBZHR dhe ai që disponojmë në të dhënat tona përputhet për të gjithë programet. Ndërsa realizimi faktik, me atë të nxjerrë nga sistemi i thesarit (në mijë lekë) nuk përputhet plotësisht për shpenzimet korrente dhe as për shpenzimet kapitale, kjo shifër është e konsiderueshme prej 335 484 në mijë lekë. Kërkohet nga MBZHR të jepen sqarime.
· Për vitin 2019 është paraqitur në raportin e monitorimit evidentimi i detyrimeve të prapambetura si ato të trashëguara ashtu edhe ato të krijuara rishtazi. Trajtimi i tyre duhet të konsiderohet si prioritar dhe konsiston në paraqitjen e argumentave lidhur me krijimin e tyre si dhe masat që parashikohet të merren për likuidimin e tyre.

· Pjesë e raportit janë bërë gjithashtu edhe të dhëna për buxhetimin me bazë gjinore (për shembull nr. i fermerëve femra të shpallura fituese në skemën mbështetëse të bujqësisë dhe zhvillimit rural), por pjesë e raportit duhet të jetë edhe ecuria e realizimit të qëllimeve dhe objektivave të politikës që trajtojnë çështjen e barazisë gjinore nëpërmjet treguesve të performancës përkatës.
· Raporti i monitorimit është publikuar në faqen zyrtare në linkun: https://bujqesia.gov.al/buxheti-2019/

